vedľajšie účinky lieku Inomed
Užívam Inomed a mám pocit plnosti pijem bylinkové čaje aj kávu, mineralky,čistú vodu,kedy vlastne užiť liek pred či po jedle ?Ďakujem za odpoveď.
Dobrý deň,
ďakujeme za Vašu otázku.
Liek Inomed obsahuje liečivo inozín acedoben dimepranol, ktoré sa používa na liečbu niektorých vírusových infekcií u dospelých. Liek je viazaný na lekársky predpis.
Nakoľko je dispozícii len málo údajov o účinku jedla na absorpciu liečva inozín acedoben dimepranolu, tento liek sa preto nemá užívať s jedlom. Tablety prehĺtajte s dostatočným množstvom tekutiny.
Keďže medzi nežiaduce účinky lieku Inomed patria poruchy gastrointestinálneho traktu ako je vracanie, prechodná nevoľnosť (spojená s veľkým počtom užitých tabliet), hnačka, zápcha. Preto Vám o výskyte Vašich ťažkostí odporúčam informovať predpisujúceho lekára. On určí ďalší postup.
S pozdravom
PharmDr. Patrícia Čečková